Marie Cau
Marie Cau, nascuda lo 27 d'octobre de 1965 a Roubaix, es una femna politica, engenhaira e cap d'entrepresa francesa. Es coneguda per èsser la primièra femna trans elegida primièra cònsolessa en França, en 2020 a Tilloy-lez-Marchiennes.

Biografia 
Marie Cau nais en 1965 a Roubaix.

Fa d'estudis agricòlas e orticòlas e deven engenhaira informatica abans de se reconvertir en obrant una entrepresa en conselh informatic, dont es la dirigenta.

A las eleccions municipalas de 2020, Marie Cau mena la lista  a Tilloy-lez-Marchiennes dins lo Nòrd, qu'obten mai de  de las votacions al primièr torn. Es elegida primièra cònsolessa al conselh municipal del 23 de mai de 2020 a l'unanimitat mens una (14 votacions en favor e 1 nul). Succedís a Jean-Luc Bot, primièr cònsol pendent vint ans d'aqueste vilatge de 550 abitants. Primièra persona trans elegida a aqueste pòst en França, son eleccion provoca un afògament mediatic internacional.

Marie Cau anóncia sa candidatura a l'eleccion presidenciala de 2022 en març de 2021 dins La Voix du Nord. Desira se posicionar en defòra de l'escaquièr politic drecha-esquèrra e presenta un programa repausant sul social, la solidaritat e una economia liberala. Refusa la qualificacion de militanta de la causa LGBT, mas sosten mantun demandas qu'aquela, coma la gestacion per autrú (GPA).

Vida personala 
Marie Cau abita Tilloy-lez-Marchiennes dempuèi vint ans e es maire de tres dròlles.

Nòtas e referéncias

Veire tanben

Articles ligats 

 Camille Cabral, primièra femna trans elegida en França

Ligams extèrnes 

  Site oficial

Naissença en 1965
Naissença a Roubaix
Engenhaire francés
Personalitat politica femenina francesa
Femna trans